આ સિવાય લગભગ એક ડઝનથી પણ વધુ મંત્રીઓ ગુજરાતમાં ધામા નાંખનાર છે. પુરુષોત્તમ રૂપાલા અને મનસુખ માંડવિયા તો રાજ્યમાં છે જ, આ સાથે જ કેન્દ્રિય રક્ષા મંત્રી નિર્મલા સીતારામન, રામવિલાસ પાસવાન, પ્રકાશ જાવડેકર, જે.પી.નડ્ઢા, સ્મૃતિ ઇરાની પણ તેમની સાથે જોડાશે. અનેક મુખ્યમંત્રીઓ પણ રાજ્યની મુલાકાત લેશે. રાજ્યના જાતિગત સમીકરણોને ધ્યાનમાં રાખતા આ સૌની સભાઓનું આયોજન કરવામાં આવશે, ખાસ તો ઓબીસી, પાટીદાર અને દલિત સમાજને રિઝવવાનો પ્રયત્ન કરવામાં આવશે. પ્રમુખ ચહેરાઓ સિવાય લગભગ 200 નેતાઓની ટીમ આ ચૂંટણી માટે કાર્યરત રહેશે. આ એવા લોકો છે, જે ચૂંટણી સંચાલનમાં હોંશિયાર મનાય છે.